OzLabs/hebrew-wiki-articles huggingface dataset:
סמי בירנבך

סמי בירנבך (נולד ב-1948 בתל אביב) הוא זמר, משורר ותקליטן ישראלי.

==קריירה מוזיקלית==
בשנות השבעים שהה בירנבך בלונדון, ואז חזר לישראל והיה לחלק ממהפכת הרוק הישראלי האלטרנטיבי. הוא כתב את רוב השירים באלבומו הראשון של רמי פורטיס, "פלונטר", שיצא ב-1978. לאחר שהות קצרה בישראל עבר לאמסטרדם ושם הקים עם פורטיס את מינימל קומפקט, שנחשבה לאחת ההצלחות הגדולות ביותר של להקות ישראליות בחו"ל. בשנת 1988, התפרקה הלהקה, אך רק ב-1991 היא ערכה מופע פרידה מהקהל הישראלי. מאוחר יותר בשנות ה-90 החל לערוך תוכניות רדיו והפך לתקליטן, תוך שהוא פועל תחת הכינוי "די ג'יי מורפיאוס" (DJ Morpheus).

במהלך חייו כתב בירנבך שירים לרמי פורטיס, ברי סחרוף, פוריין אפייר ומינימל קומפקט.

בשנת 2019 הוציא את אלבום הסולו הראשון שלו בעברית מילים בודדות.

===חיים פרטיים===
בירנבך נשוי לאשה אוסטרית, והשניים בחרו לא להביא ילדים לעולם.

==קישורים חיצוניים==

* 
* 
* 
* 

קטגוריה:זמרים השרים בעברית
קטגוריה:זמרים ישראלים
קטגוריה:פזמונאים ישראלים
קטגוריה:מלחינים ישראלים
קטגוריה:תקליטנים ישראלים
קטגוריה:אל-הוריים ישראלים
קטגוריה:ישראלים שנולדו ב-1948
en:Samy Birnbach
מרינוס הקדוש

סן מרינו]]
מרינוס הקדוש (איטלקית San Marino diacono; קרואטית Sveti Marin) הוא קדוש נוצרי והקדוש המגן של הרפובליקה של סן מרינו ושל העיר סן מרינו.

==תולדות חייו==
קיימות מספר גרסאות סותרות באשר לתולדות חייו של מרינוס הקדוש. לפי המסורת המקובלת הוא היה סתת בן האי ראב בדלמטיה, כיום בקרואטיה, אשר נמלט מארץ מולדתו כדי להציל עצמו מרדיפות הקיסר דיוקלטיאנוס. הוא הגיע לרימיני באיטליה והמשיך בעבודתו כסתת אבן. את האבן לצורכי מלאכתו חצב בהר טיטאנו (Monte Titano) השוכן כיום בסן מרינו. אישה מוכת שגעון שהגיעה מדלמטיה, נטפלה אליו ורדפה אותו בטענה כי היא אשתו, ולפי גרסה אחרת ניסתה לפתות אותו, והוא נמלט ממנה והסתתר מפניה משך שנה. משהתגלה, צם משך שישה ימים וביום השישי הניחה לו. מרינוס ריפא אותה משגעונה וניצר אותה. לאחר מכן, בשנת 301 עבר להתבודד בהר טיטאנו, ופי גרסה אחרת התבודד שם לראשונה עת נמלט מאותה אשה.

בהר טיטאנו המשיך מרינוס בעיסוקו בסיתות אבן והפיץ את הנצרות. בעלת האדמה, פליקיסימה, גבירה מרימיני, התנצרה עם 53 אחרים מבני קהילתה, לאחר שמרינוס ריפא את בנה הנכה, וריסימו, ועם מותה הורישה את השטח לקהילה. בשנת 313 מינה הבישוף של רימיני את מרינוס לבישוף. הוא מת ב-3 בספטמבר 366 שנקבע כיום חגו. מקובל כי לאו הקדוש היה ידידו של מרינוס הקדוש וסתת אבן כמוהו. לאו הקדוש התיישב במקום שהיה לעיירה סן לאו על גבול סן מרינו בתחומי איטליה. שתי הערים - סן מרינו וסן לאו - הן ערים תאומות והבזיליקות בשתי הערים הן בזיליקות משנה של הדיוקסיה של סן מרינו-מונטפלטרו.

גרסה שונה לחלוטין לחייו של מרינוס הקדוש גורסת כי הגיע להר טיטאנו כבר בשנת 257, היינו לפני תקופתו של הקיסר דיוקלטיאנוס, ולפי גרסה זו מת בשנת 301. מחקרים מודרניים טוענים כי הקדוש חי במאה ה-6 או ה-7, וכי תולדות חייו הותאמו לצרכים פוליטיים מאוחרים.

==פולחן==
לפי המסורת היו מילותיו האחרונות של הקדוש:

<div style="text-align: center;">
"Relinquo vos liberos ab utroque homine"<br />"הנני מותיר אתכם חופשיים משניהם"
</div>

באימרה זו התכוון הקדוש לאפיפיור ולקיסר הרומי. האימרה הייתה לאחד היסודות בתחושת העצמאות של סן מרינו, והמילה "LIBERTAS" ("חירות") הייתה למוטו הלאומי, אם כי ברי שמקורה של המסורת הוא בימי הביניים. מסורת זו הביאה גם לכיתוב המופיע על האפריז של בזיליקת סן מרינו:

<div style="text-align: center;">
"DIVO MARINO PATRONO ET LIBERTATIS AUCTORI SEN. P.Q"<br />"למרינו השמיימי, מגן ומייסד החירות. (מן) הסנאט והעם"
</div>

בזיליקת סן מרינו היא מקום הפולחן המרכזי של הקדוש, שהיה לקדוש לאומי המזוהה באופן כמעט נרדף עם המדינה. הוא נחשב למייסד המדינה, ויום חגו הוא גם החג הלאומי של הרפובליקה. חלק משרידיו שמורים מתחת למזבח המרכזי במבנה לאחר שהתגלו ב-3 בספטמבר 1586, וחלק מהם נתרמו ב-1595 לאי ראב. חלק מגולגולתו שמור בתיבת כסף וזהב המונחת מאז 1602 לימין המזבח.

עד המאה ה-17 נהוג היה לתאר את הקדוש כאיש צעיר, אך לאחר מכן החלו לייחס לו חזות של אדם מבוגר ומזוקן. הוא מתואר פעמים רבות כשהוא אוחז בפטיש סתתים, או על בהקשרו של הר טיטאנו ושלוש מצודותיו. בדרך זו הוא מופיע גם על צידן האחורי של מטבעות 20 סנט אירופי של סן מרינו.

==ראו גם==
* בזיליקת סן מרינו
* היסטוריה של סן מרינו

==קישורים חיצוניים==

* [https://web.archive.org/web/20060506193122/http://www.diocesi-sanmarino-montefeltro.it/template/contenuto.asp?IDSezione=166&IDFolder=180&Sito=&LN=IT מרינוס הקדוש באתר הרשמי של הדיוקסיה של סן מרינו-מונטפלטרו]

== הערות שוליים ==

קטגוריה:סן מרינו
קטגוריה:קדושים נוצרים
קטגוריה:סן מרינו (עיר)
קטגוריה:ילידי 275
קטגוריה:נפטרים ב-366
אלונה דבורניצ'נקו

אלונה קנטור דבורניצ'נקו (נולדה ב-3 בנובמבר 1990 באוקראינה) היא מתעמלת אמנותית ישראלית. דבורניצ'נקו השתתפה באולימפיאדת בייג'ינג כחלק מנבחרת ישראל בהתעמלות אמנותית, בצוותא עם קטיה פיסצקי, רחלי ויגדורצ'יק, ורוניקה ויטנברג ומריה סבנקוב שהגיעה למקום שישי.

דבורניצ'נקו החלה להתעמל בגיל 8 והתאמנה בקבוצת עירוני חולון. הישגי השיא בקריירה שלה הם:
* מקום ראשון באליפות ישראל לנוער בשנים 2004 ו-2005
* מקום 8 באליפות אירופה לבוגרות 2006 ברוסיה 
* מקום 6 (קבוצתי) באליפות העולם 2007 ביוון (ההישג שהעניק לנבחרת את הזכות להשתתף באולימפיאדה)
* מקום 5 (קבוצתי) באליפות אירופה 2008 באיטליה
* מקום 5 (קבוצתי) באליפות העולם 2009 ביפן 

דבורניצ'נקו הייתה שותפה להעפלה הראשונה בתולדות נבחרת ישראל לגמר בקרב רב קבוצתי, כאשר עשתה זאת באולימפיאדת ביג'יינג מהמקום השמיני. בגמר סיימה הנבחרת במקום שישי.

==קישורים חיצוניים==

* 
* 

קטגוריה:ישראליות שנולדו ב-1990
קטגוריה:ישראלים שנולדו ב-1990
קטגוריה:מתעמלות אומנותיות ישראליות
קטגוריה:מתעמלות אומנותיות באולימפיאדת בייג'ינג (2008)
קטגוריה:משתתפות ישראליות באולימפיאדת בייג'ינג (2008)
קטגוריה:בוגרות תיכון קריית שרת
קטגוריה:בוגרי תיכון קריית שרת
קטגוריה:בוגרות המכללה האקדמית בווינגייט
קטגוריה:בוגרי המכללה האקדמית בווינגייט
רחלי ויגדורצ'יק

רחל (רחלי) פייגה-ויגדורצ'יק (נולדה ב-1 במאי 1989 בחולון) היא מתעמלת אמנותית ישראלית, ובעבר מאמנת נבחרת ישראל. ויגדורצ'יק השתתפה באולימפיאדת בייג'ינג כחלק מנבחרת ישראל בהתעמלות אמנותית שהגיעה למקום שישי.

==ביוגרפיה==
רחל ויגדורצ'יק החלה להתעמל בגיל 6 ומשתייכת לאגודת עירוני חולון. ויגדורצ'יק היא בתה של אירה ויגדורצ'יק המאמנת את הנבחרת החל משנת 2007, והייתה המאמנת האישית של אירה ריסנזון.

בתחילת דרכה ייצגה ויגדורצ'יק את ישראל בתרגילים קבוצתיים לנוער בגרמניה (2003) ובתרגילים אישיים באליפות אירופה בקייב (2004) ואליפות העולם בבאקו (2005)

לאחר מכן הצטרפה לשורות נבחרת ישראל בקבוצתי בוגרות והישגי השיא היו: מקום 6 (קבוצתי) באליפות העולם 2007 ביוון (הישג היסטורי שהעניק לנבחרת את הזכות להשתתף במשחקים האולימפיים) ומקום 5 (קבוצתי) באליפות אירופה 2008 באיטליה.

ויגדורצ'יק עשתה היסטוריה עם נבחרת ישראל בהתעמלות אמנותית כאשר זו עלתה לגמר בקרב רב קבוצתי באולימפיאדת בייג'ינג (2008) מהמקום השמיני. בגמר סיימה הנבחרת במקום שישי.

כשנה לאחר מכן ב-2009 ייצגה ויגדורצ'יק את ישראל באליפות העולם ביפן שם סיימה עם הנבחרת הקבוצתית במקום חמישי, הישג שיא נוסף. לאחר אליפות העולם בסוף אותה שנה היא פרשה מהשתתפות בתחרויות והחלה לאמן במועדון עירוני חולון להתעמלות.

בשנת 2012 נבחרה ויגדורצ'יק ליושבת ראש וועדת הספורטאים האולימפיים בישראל ולנציגת הספורטאים האולימפיים בהנהלת הוועד האולימפי הישראלי.

בשנת 2015 סיימה בהצטיינות את לימודי התואר הראשון במכללת וינגייט במגמת ניהול וארגון והמשיכה ללימודי התואר השני במכללה.

בשנת 2017, בתחילת הקמפיין לאולימפיאדת טוקיו (2020), הצטרפה ויגדורצ'יק לאמה אירה ויגדורציק ככוריאוגרפית ועוזרת מאמנת נבחרת ישראל בהתעמלות אמנותית.

בשנת 2019 נבחרת ישראל בהדרכתה, השיגה את הקריטריון האולימפי לאולימפיאדת טוקיו, לאחר שסיימה במקום שישי בקרב רב באליפות העולם שנערכה בבאקו, ובמקום רביעי בתרגיל 5 הכדורים.

באליפות אירופה שהתקיימה בקייב בשנת 2020 זכתה נבחרת ישראל במדליית זהב בקרב-רב כאשר ויגדורצ'יק הכוראוגרפית הראשית ומאמנת בכירה בצוות של הנבחרת הקבוצתית תוך בניית התרגילים עם המוזיקאי חן מצגר אדר באליפות זו זכתה הנבחרת במדליית כסף בתרגיל הכדורים וסיימה במקום רביעי בתרגיל המשולב.

כחודשים לפני המשחקים האולימפיים בטוקיו, באליפות אירופה לשנת 2021 שהתקיימה בסופיה שבבולגריה, נבחרת ישראל זכתה במדליית הזהב בתרגיל המשולב ובמדליית הארד בתרגיל הכדורים. כמו כן סיימה במקום ה-3 בקרב רב.

ביולי 2021 במשחקים האולימפיים בטוקיו העפילה נבחרת ישראל בהדרכתה של רחלי ויגדורציק לגמר מהמקום ה-4. בתחרויות הגמר סיימה הנבחרת במקום ה-6 הכללי ובכך שחזרה את ההצלחה של הנבחרת הקבוצתית במשחקים האולימפיים בבייג'נג 2008 בהם גם השתתפה רחלי כמתעמלת.

==חיים אישיים==
ויגדורצ'יק נשואה לשחקן הכדורעף לשעבר שון פייגה ולהם שתי בנות.

==קישורים חיצוניים==

* 
* 
* 
* 

==הערות שוליים==

קטגוריה:מתעמלות אומנותיות ישראליות
קטגוריה:מתעמלות אומנותיות באולימפיאדת בייג'ינג (2008)
קטגוריה:משתתפות ישראליות באולימפיאדת בייג'ינג (2008)
קטגוריה:בוגרות תיכון קריית שרת
קטגוריה:בוגרי תיכון קריית שרת
קטגוריה:בוגרות המכללה האקדמית בווינגייט
קטגוריה:בוגרי המכללה האקדמית בווינגייט
קטגוריה:ישראליות שנולדו ב-1989
קטגוריה:ישראלים שנולדו ב-1989
טוסם אסן

טוסם אסן היא קבוצת כדוריד מהליגה הגרמנית השנייה, מהעיר אסן, גרמניה.

קבוצת המועדון מחזיקה בשלוש אליפויות, שלושה גביעים, וגביע הווינר קאפ האירופאי, בהם טריפל אחד (זכייה בשלושת התארים ב-1989).

עד עונת 2008/09, שיחקה הקבוצה בליגה הראשונה בגרמניה. את העונה הזו סיימה במקום האחרון (המקום ה-18), עם מאזן של ניצחון ותיקו בלבד וירדה לליגה השנייה.

בעונת , טוסם אסן חזרה לבונדסליגה לאחר שעלתה ליגה בקלות.

== הישגים ותארים ==
* אליפות גרמניה: 1986,1987,1989
* גביע המדינה הגרמני: 1989, 1994, 2005
* ליגת האלופות בכדוריד: סגנית ב-1988
* EHF ווינר קאפ: 1989
* EHF קאפ: 2005
* EHF צ'אלנג' קאפ: 1994

==קישורים חיצוניים==

* 

קטגוריה:קבוצות כדוריד גרמניות
קטגוריה:נורדריין-וסטפאליה: מועדוני ספורט
קטגוריה:אסן
קטיה פיסצקי

קטיה פיסצקי (ברוסית: Катя Писецки; נולדה ב-26 בפברואר 1986 באוקראינה) היא מתעמלת אמנותית ישראלית. פיסצקי השתתפה באולימפיאדת אתונה, שם סיימה במקום ה-16 ביחידות, ובאולימפיאדת בייג'ינג בצוותא עם אלונה דבורניצ'נקו, רחלי ויגדורצ'יק, ורוניקה ויטנברג ומריה סבנקוב כחלק מנבחרת ישראל בהתעמלות אמנותית שזכתה במקום שישי.

פיסצקי החלה להתעמל בגיל שש ומשתייכת לאגודת מקפת פתח תקווה. בגיל 15 עלתה לישראל לאחר שהבינה שהסיכוי שלה להגיע לאולימפיאדה בתור נציגה ישראלית גבוה הרבה יותר מאשר באוקראינה.

הישגי השיא בקריירה שלה הם :
* מקום 10 באליפות אירופה ליחידות ב-2004.
* מקום 16 באולימפיאדת אתונה ביחידות
* מקום 6 (קבוצתי) באליפות העולם 2007 ביוון (ההישג שהעניק לנבחרת את הזכות להשתתף באולימפיאדה).
* מקום 5 (קבוצתי) באליפות אירופה 2008 באיטליה.

בחודש אוקטובר 2007 חשפה פיסצקי שהמאמנת שלה נטשה אסמולוב הכתה אותה, וזאת פחות מחודש לאחר שנבחרת ההתעמלות השיגה את הקריטריון האולימפי לבייג'ינג.

פיסצקי שברה שיא עם נבחרת ישראל בהתעמלות אמנותית כאשר זו עלתה לגמר בקרב רב קבוצתי באולימפיאדת ביג'יינג מהמקום השמיני. בגמר סיימה הנבחרת במקום שישי.

ב-2018 השתתפה פיסצקי בעונה הראשונה של התוכנית "גוט טאלנט ישראל", והעפילה לגמר ביחד עם דמיטרי ברכוב, כצמד ריקוד אקרובטי.

==קישורים חיצוניים==

* 
* 
* 

== הערות שוליים ==

קטגוריה:משתתפות ישראליות באולימפיאדת אתונה (2004)
קטגוריה:משתתפות ישראליות באולימפיאדת בייג'ינג (2008)
קטגוריה:מתעמלות אומנותיות באולימפיאדת בייג'ינג (2008)
קטגוריה:מתעמלות אומנותיות ישראליות
קטגוריה:עולות בשנות ה-2000
קטגוריה:עולים בשנות ה-2000
קטגוריה:ישראליות שנולדו ב-1986
קטגוריה:ישראלים שנולדו ב-1986
יוסטדאלסבריין

בריקסדאלסבריין, אחד מהמקומות הפופולרים ביוסטדאלסבריין, תמונה משנת 2003
בריקסדאלסבריין, תמונה משנת 2019
יוסטדאלסבריין (בנורווגית: Jostedalsbreen - "קרחון יוסטדאל") היא כיפת קרח הנמצאת במחוז סוגן אוג פיורדאנה (Sogn og Fjordane) בחופה הדרום-מערבי של נורווגיה. כיפת הקרח, על שלל לשונותיה, מכסה שטח של כ-480 קמ"ר, והיא הגדולה ביותר באירופה היבשתית. עוביה מגיע במקומות מסוימים ל-600 מטרים, ואורכה כ-60 ק"מ.

הנקודה הגבוה ביותר ביוסטדאלסבריין היא "הוגסט בריקלן" (Høgste Breakulen) שגובהה כ-1957 מטרים מעל פני הים. לקרחון לשונות קרח רבים היורדים לכיוון העמקים באזור, כגון ביארבריין (Bøyabreen) וניגארדסבריין (Nigardsbreen), שתיהן בגובה של 300 מטרים מעל פני הים. 

כיפת הקרח ומספר הרים קרובים לה נכללים ב"פארק הלאומי יוסטדאלסבריין", שהוקם בשנת 1991 ושטחו 1,310 קמ"ר. הפארק הפך לאתר תיירותי משגשג והוא מושך תיירים רבים בכל שנה.

בריקסדאלסבריין (Briksdalsbreen) היא לשון הקרח המתויירת ביותר ביוסטדאלסבריין. לאורך השנים היא גדלה וקטנה בהתאם למזג האוויר. אולם בשנות האלפיים חלה נסיגה קיצונית. בשנת 2004 נסוגה בריקסדאלסבריין מרחק של 230 מטרים, וב-2006 146 מטרים. עקב כך עלה החשש כי בריקסדאלסבריין תתנתק מהחלק העליון של יוסטדאלסבריין, מה שיוביל לקריסתה. עם זאת, המדידות האחרונות הראו התאוששות קלה, וצופים כי כבר בשנת 2010 תשוב בריקסדאלסבריין לגדול.

==קישורים חיצוניים==

* [https://web.archive.org/web/20081017061747/http://www.jostedalsbre.no/engelsk/senter.htm מרכז הפארק הלאומי יוסטדאלסבריין]
* 

קטגוריה:נורווגיה: גאוגרפיה
קטגוריה:קרחונים
מרקוס אוקטביוס

מרקוס אוקטביוס (בלטינית: Marcus Octavius) היה פוליטיקאי רומאי ששירת כטריבון הפלבס בשנת 133 לפנה"ס. ידוע כבר הפלוגתא של עמיתו טיבריוס סמפרוניוס גרקכוס.

== תולדות חייו ==
אוקטביוס היה אציל אמיד שהחזיק בבעלותו אדמות ציבור רבות (על אף שבאופן רשמי הם לא היו בבעלותו בפועל, הוא, כמו רבים אחרים, קנה חזקה עליהם). יש היסטוריונים שהסיקו לפי זמן פעולתו כי הוא היה בנו של גנאיוס אוקטביוס ששירת כקונסול בשנת 165 לפנה"ס, אולם השערה זאת אינה נתמכת בשום צורה על ידי המקורות שעוסקים בו.

אוקטביוס נבחר למשרת טריבון הפלבאים של 133 לפנה"ס, שנה שעתידה הייתה להיות סוערת במיוחד. ידידו ועמיתו טיבריוס סמפרוניוס גרקכוס הביא לפני אספת הפלבס הצעת חוק בדבר חלוקה מחדש של קרקעות ציבוריות. הצעה זו לא הייתה לרוחם של הסנאטורים, ולאחר שנכשלו בניסיונם לשכנע את גרקכוס למשוך את ההצעה הם פנו לאוקטביוס. פלוטרכוס מספר כי הסנאטורים הפעילו עליו לחץ להשתמש בזכות הווטו שלו על מנת להכשיל את ההצעה. בתחילה העדיף אוקטביוס לשמור על נייטרליות בעניין בשל יחסי החברות בינו ובין גרקכוס, אולם כתוצאה מלחץ כבד שהופעל עליו מצד סנאטורים בכירים התרצה והשתמש בזכות הווטו שלו כדי להכשיל את ההצעה. מאידך גיסא מוסר קסיוס דיו כי המניע של אוקטביוס להתנגד להצעה הייתה היריבות האישית שלו עם גרקכוס.

גרקכוס הפעיל לחץ כבד על אוקטביוס לשנות את עמדתו, ואף השבית את מוסדות המדינה על רקע זה. כמו כן, הוא הציע לו לפצותו על אובדן הקרקע הציבורית הצפוי לו כתוצאה מן החוק. אך אוקטביוס נשאר איתן בהתנגדותו - ומסיבה זו פעל גרקכוס להדחת אוקטביוס, ונערכה בקרב העם הצבעה בעניין. כאשר היה ברור שתוצאת ההצבעה תהיה לטובת ההדחה, עצר אותה גרקכוס ופנה לאוקטביוס בבקשה שישנה את עמדתו – אך אוקטביוס סירב. ההצבעה נמשכה, ובסופה הודח. 

הדחתו של אוקטביוס הייתה צעד חסר תקדים. רבים מהפלבאים הרגישו לא בנוח כלפיו, מאחר שכל עוד הטריבון מכהן הוא בעל חסינות קדושה; אולם גרקכוס טען כי מכיוון שאוקטביוס פעל כביכול כנגד האינטרסים של הפלבאים הוא איבד את הלגיטימיות שלו כטריבון, וכתוצאה מכך את חסינותו. טענה זו הייתה חסרת תקדים; אמנם, אספות העם מינו את המגיסטראטים, אולם מרגע מינויים הם פעלו באופן עצמאי יחד עם הסנאט בניהול המדינה. מטענתו של גרקכוס נבע כי אספות העם הן אלו שצריכות לפקח על המגיסטראטים, ודבר זה היווה פגיעה חמורה בשלטון הסנאט. בנוסף, הדחתו של אוקטביוס הייתה הפרה חמורה של עיקרון הקולגיות והשוויון בין המגיסטראטרים.

בעת שכיהן גאיוס סמפרוניוס גרקכוס כטריבון הפלבס בשנת 123 לפנה"ס, הוא הציע באספת הפלבאים הצעת חוק שלפיה כל מגיסטראטר שהודח ממשרתו על ידי הצבעה של אספת עם לא יוכל לכהן שוב בכל מגיסטראטה אחרת. חוק זה היה מכוון כנגד אוקטביוס מתוך רצונו של גרקכוס הצעיר לנקום בו על התנגדותו לאחיו טיבריוס. גרקכוס בסופו של דבר משך את הצעת החוק כתוצאה מבקשתו של אמו קורנליה אפריקאנה.

==קישורים חיצוניים==
*פלוטרכוס, [http://penelope.uchicago.edu/Thayer/E/Roman/Texts/Plutarch/Lives/Tiberius_Gracchus*.html#10 Tiberius Gracchus 10–12] (תרגום לאנגלית)
*פלוטרכוס, [http://penelope.uchicago.edu/Thayer/E/Roman/Texts/Plutarch/Lives/Caius_Gracchus*.html#4 Gaius Gracchus 4, 1–2] (תרגום לאנגלית)

קטגוריה:ערכים שבהם תבנית בריטניקה אינה מתאימה
קטגוריה:רומאים בתקופת הרפובליקה
בורגו מג'ורה

בורגו מג'ורה (באיטלקית Borgo Maggiore) היא אחת מתשעת הקסטלי (Castelli), או הערים, המרכיבות את סן מרינו, והעיר השנייה בגודלה במדינה. בעיר התגוררו 5,992 איש בשנת 2003 והיא משתרעת על שטח של 9.01 קמ"ר. העיר שוכנת למרגלותיו של הר טיטאנו החולש עליה מגובה של כ-250 מטר, והחוצץ בינה לבין הבירה סן מרינו.

העיירה (מימין) לרגלי הר טיטאנו
נוסף על היישוב המרכזי בעיר המכונה גם הוא בורגו מג'ורה, יש בה שישה יישובים נוספים: קה מלונה (Cà Melone), קה ריגו (Cà Rigo), קאילונגו (Cailungo), סן ג'ובני סוטו לה פנה (San Giovanni sotto le Penne), ולדרגונה (Valdragone) וונטוזו (Ventoso).

העיר נזכרה לראשונה במאה ה-12 עת נקראה "מרקטאלה" (Mercatale - "כיכר שוק"), והחל בשנת 1879 היא החלה להקרא בשמה הנוכחי.

בורגו מג'ורה משמשת כמרכז הכלכלי והעסקי של סן מרינו, בה שוכנים מנחת המסוקים היחיד במדינה ובית החולים הלאומי (ospedale di Stato). רכבל באורך של 338 מטר מקשר את בורגו מג'ורה אל הקצה הצפוני של הר טיטאנו ואל הבירה. הרכבל נחנך בשנת 1959 וחודש בשנים 1995–1996. הוא מגשר על הפרש גובה של 166 מטר ומהירותו שישה מטרים בשנייה. הרכבל מסוגל לשאת חמישים נוסעים נוסף על הנהג, והספקו מגיע ל-1,190 נוסעים בשעה. הכביש הראשי במדינה, סופרסטראדה די סן מרינו (Superstrada di San Marino), הוא המשכה של הדרך הארצית האיטלקית SS72 המובילה מרימיני. הכביש חוצה את העיר ומקשר אותה אל עריה העיקריות של סן מרינו.

==קישורים חיצוניים==

* 
* [https://web.archive.org/web/20071022052855/http://www.giuntedicastello.sm/index.php?id=40 בורגו מג'ורה באתר מזכירות המדינה ליחסים עם הקסטלי ומועצותיהם]
* 
== הערות שוליים ==

קטגוריה:סן מרינו: ערים
קטגוריה:סן מרינו: קסטלי
מקוק טיבטי

מקוק טיבטי (שם מדעי: Macaca thibetana) הקרוי גם "מקוק מילן-אדוארדס", הוא מין בסוג מקוק המצוי בסין, טיבט ווייטנאם. מין זה חי ביערות סובטרופיים (וביערות ממוזגים וירוקי-עד) בגובה של 800 עד 2000 מטרים. למקוק הטיבטי שפם ארוך וצפוף, אך פנים חסרות-שיער. הצעירים כסופים ושחורים, וצבעם משתנה לצבע הבוגרים בגיל שנתיים. מזונו הוא ברובו פירות, אבל מזונו כולל גם זרעים, עלים, פרחים וגם חסרי חוליות. המקוק הטיבטי הוא חיה חברתית ביותר וחי בלהקות מרובות זכרים ומרובות נקבות. תוחלת חייו היא 20 שנה.

למקוק הטיבטי ארבעה תת-מינים:

*Macaca thibetana thibetana
*Macaca thibetana esau
*Macaca thibetana guiahouensis 
*Macaca thibetana huangshanensis

==ראו גם==
*מקוק סלעים פורמוסני

==קישורים חיצוניים==

* [http://www.iucnredlist.org/search/details.php/12562/summ מקוק טיבטי] באתר [http://www.iucnredlist.org/ הרשימה האדומה של IUCN]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי הנרי מילנה-אדוארד
טיבטי
קטגוריה:טיבט: יונקים
קטגוריה:בעלי חיים שתוארו ב-1870
נמל התעופה הבין-לאומי פדריקו פליני

נמל התעופה הבינלאומי פדריקו פליני (באיטלקית: Aeroporto internazionale Federico Fellini) או בשמו המלא נמל התעופה הבינלאומי פדריקו פליני, רימיני (איטליה)-הרפובליקה של סן מרינו (Aeroporto internazionale Federico Fellini, Rimini (Italia)-Republica di San Marino), הוא נמל תעופה השוכן בסמוך לעיר רימיני בדרום-מזרחו של מחוז אמיליה-רומאניה באיטליה.

הנמל שוכן במרחק של 750 מטר בלבד מחוף הים האדריאטי, כ-8 ק"מ דרומית-מזרחית לרימיני וכ-23 ק"מ מהעיר סן מרינו. לפי הסכם בין החברה המפעילה את הנמל לבין ממשלת סן מרינו, הוא משרת באופן רשמי גם את האחרונה, וממשלת סן מרינו היא בעלת 3% מהון החברה. הנמל נקרא על שמו של במאי הסרטים האיטלקי, בן העיר רימיני, פדריקו פליני.

בנמל מסלול בטון בודד (13/31) באורך של 2,995 מטר וברוחב של 45 מטר, והוא מצויד במערכת נחיתת מכשירים. משני צידיו של המסלול נמתחים שני מסלולי הסעה באורך של 2,440 מטר וברוחב של 22.5 מטר כל אחד. רחבת החניה למטוסים משתרעת על פני שטח של כ 60,000 מ"ר, ושטחו הכולל של השדה מגיע ל-3300 דונם.

הנמל משרת טיסות פנימיות ובינלאומיות היוצאות ממנו לרחבי אירופה וצפון אפריקה, רובן המכריע טיסות שכר, ובשנת 2006 עברו דרכו 324,454 נוסעים לעומת 209,598 בלבד בשנת 2002.

==קישורים חיצוניים==

* 
== הערות שוליים ==

פדריקו פליני
פליני
קטגוריה:סן מרינו: תחבורה
ניקה קורניצקי

ניקה קורניצקי (נולדה ב-18 באוגוסט 1982 באיטליה) היא שייטת ישראלית.
== קריירה ==
בצעירותה הצטרפה קורניצקי למועדון השייט של הפועל תל אביב. בשנת 1997 היא זכתה יחד עם קרין גל במדליית הארד באליפות העולם במפרשיות מדגם 420. בשנת 2000 החלה להתחרות במפרשית מדגם 470 האולימפי עם ורד בוסקילה. קורניצקי הייתה ההגאית בעוד בוסקילה הייתה אשת הצוות. שנה לאחר התחלת עבודתן המשותפת זכו השתיים במקום השלישי באליפות אירופה שנערכה באירלנד. שנה לאחר מכן זכו במקום השני בשבוע הייר, אחת התחרויות היוקרתיות ביותר. ב-2003 חזרו על הישג זה. ב-2004 זכו השתיים במקום השלישי באליפות אירופה ובאליפות העולם, ובנוסף השתתפו באולימפיאדת אתונה, שם סיימו במקום ה-18. ב-2005 זכו שוב במקום השני בשבוע הייר, ובמקום החמישי באליפות העולם שנערכה בארצות הברית. לאחר אליפות העולם, החליטה קורניצקי לפרוש מפעילות ספורטיבית. בוסקילה החלה לשוט עם עדי גלבוע, ואולם שיתוף הפעולה בין השתיים לא צלח. ב-2006 שבה קורניצקי להתאמן עם בוסקילה, והשתיים זכו במקום הראשון בשבוע הייר. ב-2007 זכו במקום השביעי באליפות העולם שנערכה בפורטוגל.

באולימפיאדה בבייג'ינג סיימו בוסקילה וקורניצקי במקום הרביעי. לאחר המשחקים, פרשה קורניצקי בפעם השנייה, ובשנת 2010 החלה ללמוד רפואה.

==קישורים חיצוניים==

==הערות שוליים==

קטגוריה:נשים שייטות ישראליות
קטגוריה:שייטות באולימפיאדת בייג'ינג (2008)
קטגוריה:ספורטאי הפועל תל אביב
קטגוריה:משתתפות ישראליות באולימפיאדת בייג'ינג (2008)
קטגוריה:משתתפות ישראליות באולימפיאדת אתונה (2004)
קטגוריה:ישראליות ילידות איטליה
קטגוריה:ישראלים ילידי איטליה
קטגוריה:שייטות באולימפיאדת אתונה (2004)
קטגוריה:ישראליות שנולדו ב-1982
קטגוריה:ישראלים שנולדו ב-1982
אפיוס קלאודיוס פולכר (קונסול 143 לפנה"ס)

אַפְּיוּס קְלָאוּדְיוּס פּוּלכֶּר (בלטינית: Appius Claudius Pulcher) היה פוליטיקאי רומאי בן המאה ה-2 לפנה"ס.

== תולדות חייו ==
פולכר היה בן למשפחת הקלאודיים, אחת ממשפחות האצולה הוותיקות ביותר ברומא. אביו, גאיוס קלאודיוס פולכר, נבחר לקונסול שנת 177 לפנה"ס.

אפיוס פולכר נבחר לקונסולאט של שנת 143 לפנה"ס ויזם מערכה צבאית כנגד הסלאסים (Salassi), שבט שהתגורר בהרי האלפים. בתחילה לא האירה לו ההצלחה פנים, אך בסופו של דבר הצליח להכריעם. חרף זאת סירב הסנאט לכבד אותו בטריומף, כיבוד שפולכר חשק בו ביותר. בתגובה ערך טריומף לעצמו, וכשאחד מהטריבונים של הפלבס ניסה לעוצרו, השתמש בבתו קלאודיה, שהייתה בתולה וסטלית, כדי למנוע זאת.

פולכר ניסה להיבחר לקנסורה בשנת 142 לפנה"ס אולם הדבר לא עלה בידו. בסופו של דבר עלה בידו להיבחר לקנסור שנת 136 לפנה"ס יחד עם קווינטוס פולוויוס נוביליור. בתקופה זו, כפי הנראה, מונה גם לפרינקפס סנאטוס.

פולכר היה יריבו הפוליטי של פובליוס קורנליוס סקיפיו איימיליאנוס ומתומכיו של טיבריוס סמפרוניוס גרקכוס, שהיה נשוי לבתו. הוא נתן לו את תמיכתו כאשר ניסה להעביר אוסף חוקים בשם Lex Sempronia agraria (לקס סמפרוניה אגראריה). המלצותיו היו שהשלטון יחרים קרקעות שהיו ציבוריות במקור (שטחים שנכבשו על ידי רומא במלחמות קודמות) אך הוחזקו בפועל על ידי בעלי קרקעות מבוססים; אלה קנו, יישבו או השכירו אותן בתקופות קודמות, לפעמים כמה דורות קודם לכן. הכוונה הייתה לקרקעות ששטחן עלה על 500 היוגרה (כ-1.3 קמ"ר) שהותר לאדם אחד להחזיק על פי חוק קדום אותו ניסה גרקכוס להחיות. לאחר אישור החוק כיהן פולכר כחבר בוועדה ליישומו יחד עם גרקכוס ואחיו גאיוס. 

פולכר מת זמן קצר לאחר הרצח של חתנו גרקכוס.

==קישורים חיצוניים==
* 

 
קטגוריה:רומאים בתקופת הרפובליקה
קטגוריה:קונסולים ברפובליקה הרומית
NEOSSat

NEOSSat ראשי תיבות של Near Earth Object Surveillance Satellite הוא לוויין קנדי זעיר שנועד לצפות על אסטרואידים העלולים לפגוע בכדור הארץ.

ללוויין, שמשקלו 65 ק"ג, יש טלסקופ בעל עדשה בקוטר 15 ס"מ מסוג מקסוטוב, העשויה זכוכית עבה ובעלת שני משטחים קעורים.

שיגור הלוויין לחלל תוכנן בתחילה ל-2010, אולם נדחה מספר פעמים ושוגר לבסוף ב-25 בפברואר 2013.

== רקע ==
מעריכים כי בחלל נמצאים כ-1,000 אסטרואידים אשר עלולים להוות סכנה פוטנציאלית לכדור הארץ. רובם, גם אם יפלו על כדור הארץ יגרמו נזק משני בגלל גודלם ובגלל הסיכוי שיפלו בים או במקום בלתי מיושב. אולם יש מספר קטן של אסטרואידים גדולים שפגיעתם עלולה לגרום נזק גדול, עד כדי הנזק שגרם האסטרואיד שכנראה גרם להכחדת הדינוזאורים - הכחדת קרטיקון-שלישון.

== תפקיד ==
הלוויין יסרוק את השמיים בטווחים שעד 35,000 ובמידה ויזהה גוף בנתיב התנגשות יתריע על כך.

הטכנולוגיה בה עושה הלוויין שימוש היא היסט. כלומר, הוא ימדוד את השתנות זווית הראייה בה הוא רואה אסטרואיד משני קטבים של המסלול בו הוא נע וכך יוכל לבדוק את המרחק ואת שינוי המרחק (התקרבות האסטרואיד).

== ראו גם ==
* גופים קרובי ארץ
* לוויין זעיר

== קישורים חיצוניים ==
* [https://web.archive.org/web/20090211174820/http://www.neossat.ca/ דף הבית של המשימה] (אנגלית)
* [http://www.hayadan.org.il/neossat-telescope-28060 הלוויין הראשון במסלול שיאתר אסטרואידים] מתוך אתר הידען.

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:לוויינים
קטגוריה:קנדה: מדע וטכנולוגיה
קטגוריה:קנדה: תעופה
גיל סימקוביץ'

סימקוביץ' במהלך הגביע העולמי, מינכן 2015
גיל סימקוביץ (נולד ב-13 בינואר 1982 בכפר סבא) הוא קלע ישראלי.

סימקוביץ' החל להתאמן בקליעה בגיל 15, בהדרכתו של גיא סטריק. הוא לא הגיע להישגים משמעותיים בזירה הבינלאומית, עד תחרות גביע העולם שנערכה במינכן ב-2007. בתחרות זו גבר על מאמנו, וזכה במדליית זהב, בתחרות ירי ברובה זעיר של 60 כדורים במצב שכיבה (סטריק סיים במקום החמישי). הישג זה הבטיח את השתתפותו באולימפיאדת בייג'ינג.

באולימפיאדה עצמה סיים במקום ה-22 בתחרות השכיבה ובמקום ה-38 בתחרות ירי שלושה מצבים 3X40.

סימקוביץ' מתאמן במועדון הפועל כפר סבא וחבר נבחרת ישראל.

זכה מקום ה-2 במכבייה ה-19 בשנת 2013.

==קישורים חיצוניים==

* ניר שועלי, "", nrg, 4.6.2007.
* [http://www.issf-sports.org/athletes/athlete.ashx?personissfid=SHISRM1301198201 דף האתלט] של גיל סימקוביץ' באתר התאחדות הקליעה הבינלאומית.

קטגוריה:קלעים ישראלים
קטגוריה:ספורטאים אולימפיים ישראלים
קטגוריה:משתתפים ישראלים באולימפיאדת בייג'ינג (2008)
קטגוריה:ספורטאי הפועל תל אביב
קטגוריה:קלעים באולימפיאדת בייג'ינג (2008)
קטגוריה:בוגרי תיכון גלילי (כפר סבא)
קטגוריה:ישראלים שנולדו ב-1982
משבר בני הערובה בתיאטרון במוסקבה

משבר בני הערובה בתיאטרון במוסקבה הוא אירוע שהחל ב-23 באוקטובר 2002 והסתיים ב-26 באוקטובר, ובו תפסו כ-40–50 טרוריסטים צ'צ'נים חמושים 850 בני ערובה בתיאטרון דוברובקה במוסקבה, ודרשו כי הפדרציה הרוסית תכיר בתנועת השחרור הצ'צ'נית, תסיג את כוחותיה מצ'צ'ניה ותביא לסיום מלחמת צ'צ'ניה השנייה. הטרוריסטים הונהגו על ידי מובסאר בראייב, בן 23. בין המחבלים היו נשים שלבשו חגורות נפץ.

לאחר מצור בן יומיים וחצי, פרצו יחידות רוסיות מיוחדות לתיאטרון, לאחר שהזרימו גז הרדמה (ככל הנראה פנטניל) למערכת האוורור של התיאטרון. רשמית, התוצאה הייתה מותם של 39 מהטרוריסטים, ושל 129 מבני הערובה (כולל תשעה זרים), כולם, חוץ משניים, מתו משאיפת הגז. שני בני ערובה מתו מירי החוטפים.

שישה מהמחבלים נידונו לשמונה עד 22 שנות מאסר. אחד ממארגני הפיגוע, שאמיל בסאייב נהרג על ידי פס"ב בקיץ 2006. בדצמבר 2014 נעצר מתכנן נוסף בשם חסן זקאייב, שהיה בדרכו לחצי האי קרים וברשותו מסמכים מזויפים. הוא היה מבוקש על ידי שירותי המודיעין הרוסיים במשך 12 שנה. הוא מוחזק בכלא לפורטובו.

== ראו גם ==
* משבר בני הערובה בבסלאן
* משבר בני הערובה בים השחור

==קישורים חיצוניים==

== הערות שוליים ==

קטגוריה:שירות הביטחון הפדרלי (רוסיה): מבצעים
קטגוריה:פיגועי מיקוח
קטגוריה:2002 ברוסיה
קטגוריה:העימות הרוסי-צ'צ'ני
קטגוריה:מוסקבה: פיגועי טרור
קטגוריה:מיתות מצולמות
קטגוריה:פעולות טרור ב-2002
קטגוריה:מבצעי הכוחות המזוינים של הפדרציה הרוסית
קטגוריה:בני ערובה
מונטג'ארדינו

מונטג'ארדינו (איטלקית Montegiardino) היא אחת מתשעת הקסטלי המרכיבות את סן מרינו (Castelli), והיא העיר הקטנה במדינה מבחינת שטחה ואוכלוסייתה.

== גאוגרפיה ==
העיר ממוקמת בפינה הדרום-מזרחית של המדינה ומשתרעת על שטח של 3.31 קמ"ר. בשנת 2007 התגוררו במונטג'ארדינו 809 תושבים, רובם בעיר עצמה, והיתר בכפר צ'רביולה (Cerbaiola) השייך לשטח שיפוטה. 

הזכות לשלטון בעיר נמסרה לשליטת סן מרינו על ידי האפיפיור פיוס השני ב-1462, אך צבא סן מרינו נאלץ לשים אותה במצור בשל התנגדותה לסיפוח. העיר פורקה לחלוטין ושוקמה מהריסותיה רק בשנת 1647. 

בעיר שוכנת הפקולטה לכלכלה וטכנולוגיה של "אוניברסיטת סן מרינו" (Università degli Studi della Repubblica di San Marino).

קבוצת הכדורגל של העיר היא סי.פי לה פיוריטה.

==קישורים חיצוניים==

* 
* [https://web.archive.org/web/20071022052855/http://www.giuntedicastello.sm/index.php?id=40 מונטג'ארדינו באתר מזכירות המדינה ליחסים עם הקסטלי ומועצותיהם]
* [http://www.unirsm.sm/det/default.asp?id=1916 אתר הפקולטה לכלכלה וטכנולוגיה של אוניברסיטת סן מרינו]
== הערות שוליים ==

קטגוריה:סן מרינו: ערים
קטגוריה:סן מרינו: קסטלי
אנטוניו קנובה

אנטוניו קנובה (באיטלקית: Antonio Canova; 1 בנובמבר 1757 - 13 באוקטובר 1822) היה פסל שיש פיגורטיבי איטלקי ונציגו הידוע ביותר של הסגנון הניאו קלאסי.

נושאי פסליו לקוחים בעיקר מן המיתולוגיה.

בין תלמידיו: ג'ון גיבסון, רינלדו רינלדי.

== יצירותיו ==
* פסיכה מתעוררת מנשיקת קופידון - גרסה אחת מוצגת בארמיטאז' והגרסה השנייה מוצגת בלובר. היצירה דרשה תכנון מדויק בהתחשב בכובד המשקל של השיש ובהתחשב בחופש התנועה שקנובה לקח לעצמו, דבר אשר אינו מותיר מקום לטעויות.
* שלוש הגראציות
* הרקדנית
* אורפיאוס
* פאריס
* נפוליאון
* מריה מגדלנה
* פאולין בורגזה
* פרסאוס עם ראשה של מדוזה
* הבה.

==גלריה==
<gallery>
Antonio Canova-The three Graces-Hermitage.jpg|שלוש הגראציות בארמיטאז'
AntonioCanova PsycheRevivedByCupidsKiss.JPG|פסיכה מתעוררת מנשיקת קופידון בלובר
Canova-Cupd and Psyche 300degree view.jpg|קופידון ופסיכה בארמיטאז'
Antonio Canova-Orpheus-Hermitage.jpg|אורפיאוס בארמיטאז'
Canova P7150049.JPG|הרקדנית במוזיאון בודה
National gallery in washington d.c., antonio canova, ballerina con un dito sul mento 1809-1822 02.JPG|בלרינה בגלריה הלאומית לאמנות בוושינגטון
Perseus Canova Pio-Clementino Inv969.jpg|פרסאוס עם ראשה של מדוזה במוזיאון הוותיקן
Antonio Canova-Paris-Hermitage.jpg|פאריס בארמיטאז'
Canova-Hebe 30 degree view.jpg|הבה בארמיטאז'
Antonio canova, venere e adone, 1795, 02.JPG| ונוס ואדוניס במוזיאון לאמנות בז'נבה
Antonio Canova-Theseus and the Minotaur-Victoria and Albert Museum.jpg|תסאוס והמינוטאורוס במוזיאון ויקטוריה ואלברט
תסאוס והמינוטאור
</gallery>

==קישורים חיצוניים==

* 
* 

*
קטגוריה:אמנים נאו-קלאסיים
קטגוריה:פסלים איטלקים במאה ה-18
קטגוריה:פסלים איטלקים במאה ה-19
קטגוריה:ילידי 1757
קטגוריה:איטלקים שנפטרו ב-1822
מקוק סלעים פורמוסני

מקוק סלעים פורמוסני (שם מדעי: Macaca cyclopis) מין בסוג מקוק החי בטאיוואן ופלש גם לחלק הצפוני של יפן. מין קופים בעלי זנב זה פעיל גם בשעות היום.

אורך גופו נע בין 40–55 ס"מ בתוספת זנב באורך 26–40 ס"מ, משקלו נע בין 4–8 ק"ג.

ניזון בעיקר מפירות, מחרקים וממיני סרטנאים.

==ראו גם==
*מקוק טיבטי

==קישורים חיצוניים==

* [http://www.iucnredlist.org/search/details.php/12550/summ מקוק סלעים פורמוסני] באתר [http://www.iucnredlist.org/ הרשימה האדומה של IUCN]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי רוברט סווינהו
סלעים פורמוסני
קטגוריה:טאיוואן: יונקים
קטגוריה:בעלי חיים שתוארו ב-1862
אפריקה הדרומית

מדינות יבשת אפריקה הדרומית
אפריקה הדרומית הוא שם קיבוצי לאזור גאוגרפי בחלק הדרומי של יבשת אפריקה. הגדרת תחומיו של האזור משתנה.

=== על פי האו"ם המדינות הכלולות באפריקה הדרומית הן ===
*בוטסואנה
*דרום אפריקה
*לסוטו
*נמיביה 
*אסוואטיני

=== הגדרות אחרות כוללות בתחום אפריקה הדרומית את ===
*אנגולה הכלולה לעיתים במרכז אפריקה
*מוזמביק ומדגסקר הכלולות לרוב במזרח אפריקה
*מלאווי, זמביה וזימבבואה הכלולות באפריקה הדרומית מהתקופה בה התקיימה הפדרציה של רודזיה וניאזלנד. כיום, ברוב המקרים, כוללים מדינות אלו (כולן או חלקן) במרכז אפריקה.
*איי קומורו, מאוריציוס, סיישל, מיוט וראוניון הנכללים כיום לרוב במזרח אפריקה
*הרפובליקה הדמוקרטית של קונגו וטנזניה נכללות בהגדרות כלכליות של אפריקה הדרומית בגלל חברותן ב"קהילה הכלכלית של דרום אפריקה"
דרום אפריקה במבט מ[[לוויין]]

==אוכלוסייה==
בדרום אפריקה חיות קבוצות אתניות שונות וחברות בעלות תרבויות שונות. בעבר היו רוב התושבים בני בושמנים, נאמה ופיגמים. במהלך הגירת בני הבנטו, נדחקו בני השבטים המקוריים לשטחים פחות פוריים. כיום נוספו על השבטים המקוריים בני הזולו, קוסה, סווזי, נדבל, סוואנה והבסוטו. בנוסף, חיים באפריקה הדרומית אפריקאנרים ואירופאים אחרים, הודים ומיעוטים אסיאתים אחרים.

בתקופת השבטים האפריקאים ולפני הפלישה הזרה והקולוניאלית לאפריקה, היו אלו בנות ראשי השבטים הבכורות שהיו בוחרות עם מי להתחתן ולבחור האם הן או בן-זוגן יהיה ראש השבט הבא. במקרה של מלחמה מול שבט אחר, היה באפשרותן אף לקחת שבוי מלחמה למטרות נישואים (ראו גם: המלכה קנדקה ממרואה)

== ראו גם ==
* צפון אפריקה
* מערב אפריקה
* אפריקה שמדרום לסהרה

==קישורים חיצוניים==

* 

*
קטגוריה:אפריקה: אזורים
אולטראפילטרציה

מכשיר UF מעבדתי
אולטראפילטרציה (על פי האקדמיה ללשון העברית: סינון דקיק; בראשי תיבות: UF) הוא תהליך הפרדה פיזיקלי המתבסס על ממברנה חדירה למחצה עליה מופעלים כוחות הידרוסטטיים של נוזל. הממס (בדרך כלל מים) וחומרים בעלי משקל מולקולרי נמוך עוברים את הממברנה בגלל לחץ, והם נקראים תסנין (Permeate). מוצקים מרחפים ומומסים בעלי משקל מולקולרי גבוה נשארים בתמיסה ונקראים רכז (Retentate). גודל החרירים בכל ממברנה מאופיין על ידי הפרמטר Molecular Weight Cut Off (MWCO), שהוא קרוב למשקל המולקולרי אותו הממברנה תסנן: מולקולות במשקל מולקולרי נמוך מה-MWCO בדרך כלל יעברו את הממברנה, ומולקולות במשקל מולקולרי מעל ה-MWCO יישארו ברכז.

תהליך הפרדה זה משמש בתעשייה, ברפואה (המודיאליזה), במחקר, בטיהור וריכוז מקרומולקולות שהן מולקולות בעלות משקל מולקולרי של 1,000 עד 1,000,000 דלטון, ובעיקר לתמיסות חלבוניות.

בתעשיות הכימיות ובתעשיית המזון<ref></ref> והתרופות יש שימוש נרחב בשיטה זו, לטיפולים במים במתקני דיאליזה להרחקת חיידקים פתוגניים ואנדוטוקסינים, ולטיפולים במי קולחין.<ref></ref>

== תכונות חשובות הנדרשות לממברנה ==
עמידות בלחצים גבוהים, אינרטיות כימית וביולוגית המתבטאת בחוסר תגובה כימית ופיזיקלית בין הממברנה לבין החומר שעובר את תהליך הסינון, ועמידות בתחום רחב של טמפרטורות והגבה-pH.

== חומרי מבנה נפוצים ==
* פולימרים הידרופוביים: פוליפרופילן ופוליקרבונט.
* פולימרים הידרופיליים: נגזרות של תאית (צלולוז) וניילון
* חומרים קרמיים ומתכות
* עקרון הפעולה של האולטראפילטרציה דומה למספר שיטות אחרות, כגון אוסמוזה הפוכה, מיקרופילטרציה וננופילטרציה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:כימיה פיזיקלית
ורוניקה ויטנברג

ורוניקה ויטנברג (ברוסית: Вероника Витенберг; נולדה ב-9 בספטמבר 1988 בעיר גרודנו, בלארוס) היא מתעמלת אמנותית ישראלית. ויטנברג הגיעה למקום השישי בגמר אולימפיאדת בייג'ינג 2008 כחלק מנבחרת ישראל בהתעמלות אמנותית, בצוותא עם קטיה פיסצקי, רחלי ויגדורצ'יק, אלונה דבורניצ'נקו ומריה סבנקוב.

==ביוגרפיה==

ויטנברג החלה לעסוק בהתעמלות אמנותית בגיל 6 בגרודנו. בגיל 13 עלתה לישראל ומאז מתאמנת במועדון עירוני חולון.

נכון לשנת 2008, דורגה במקום הרביעי בישראל בענף.

==הישגי השיא בקריירה==

*סגנית אלופת הארץ (אישי) 2004
*מקום 6 (קבוצתי) באליפות אירופה 2006 ברוסיה
*מקום 6 (קבוצתי) באליפות העולם 2007 ביוון (ההישג שהעניק לנבחרת את הזכות להשתתף באולימפיאדה)
*מקום 5 (קבוצתי) באליפות אירופה 2008 באיטליה
*מקום 6 (קבוצתי) אולימפיאדת בייג'ינג 2008 בסין
*מקום 5 (קבוצתי) באליפות העולם 2009 ביפן

==קישורים חיצוניים==

 
* 
* 
* [https://web.archive.org/web/20110721140449/http://sport.nana10.co.il/Article/?ArticleID=568485 משלחת ישראל לבייג'ינג] באתר Nana10

== הערות שוליים ==

קטגוריה:מתעמלות אומנותיות ישראליות
קטגוריה:מתעמלות אומנותיות באולימפיאדת בייג'ינג (2008)
קטגוריה:גרודנו: אישים
קטגוריה:משתתפות ישראליות באולימפיאדת בייג'ינג (2008)
קטגוריה:ישראליות שנולדו ב-1986
קטגוריה:ישראלים שנולדו ב-1986
בנימין לנדקוף

בנימין לנדקוף (נולד ב-1940) הוא פרופסור למכניקה ולהנדסת מכונות וחתן פרס ביטחון ישראל.

==ביוגרפיה==
לנדקוף נולד בפולין ועלה לישראל בצעירותו. הוא בוגר לימודי הנדסת מכונות (1962) ומוסמך בהנדסת חומרים (1970) מהטכניון. בשנת 1974 השלים לנדקוף לימודי דוקטורט במכניקה שימושית מאוניברסיטת ברקלי.

בשנים 1963–1995 הועסק לנדקוף ברפא"ל. במקביל, משנת 1975, הוא חבר סגל הטכניון והתקדם בו לדרג פרופסור בפקולטה להנדסת אווירונאוטיקה וחלל. בשנים 1996–1999 הוא עמד בראש מכון המתכות הישראלי מייסודה של קרן הטכניון למחקר ופיתוח. במהלך השנים הוא גם היה פרופסור אורח באוניברסיטת ברקלי (1981, 1985 ו-1989) ובאוניברסיטת בריטיש קולומביה בקנדה (1995).

תחומי עבודתו של לנדקוף נוגעים לשימוש במתכות וחומרים מרוכבים על בסיס מתכות בבניית מטוסים, לוויינים ומבני תעופה. בשנת 2001 הוא הנחה פרויקט בטכניון שבו פותחה מערכת לשיגור לוויינים ממטוס הרקולס, במטרה למנוע את הצורך להסתייע באתרי שיגור לוויינים במדינות זרות.

בשנת 1977 הוענק ללנדקוף פרס ביטחון ישראל על עבודתו.

==קישורים חיצוניים==
* [https://web.archive.org/web/20061002215304/http://ae-www.technion.ac.il/staff/pages/65 אתר הבית של פרופ' לנדקוף] באתר הטכניון

קטגוריה:ישראלים ילידי פולין
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת קליפורניה בברקלי
קטגוריה:מהנדסים ישראלים
קטגוריה:סגל הטכניון: הנדסת מכונות
קטגוריה:זוכי פרס ביטחון ישראל: עובדי רפאל
קטגוריה:סגל רפאל
קטגוריה:ישראלים שנולדו ב-1940
קילווה קיסיוואני

המצודה
קילווה קיסיוואני (Kilwa Kisiwani) הייתה עיר במזרח אפריקה, בשטחה של טנזניה של ימינו, שננטשה במחצית המאה ה-19. בימי הזוהר שלה, הייתה העיר המרכז המסחרי החשוב ביותר במזרח אפריקה. חורבות העיר שוכנות על אי באותו שם, סמוך לחופי מחוז לינדי בדרום מזרח המדינה, כ-280 ק"מ דרומית לדאר א-סלאם. בשנת 1981 הוכרזו החורבות כאתר מורשת עולמית.

==היסטוריה==
העיר נוסדה בידי הסוחר הפרסי עלי בן אל-חסן, בסביבות שנת 975. במאות הבאות הפכה העיר למרכז של סחר בזהב, ברזל, שנהב ובעבדים שהגיעו מאפריקה, וכן של טקסטיל, תכשיטים, חרסינה ותבלינים שהגיעו מצדו האחר של האוקיינוס ההודי - מאסיה.

עד המאה ה-13 הפכה העיר לחזקה שבערי מזרח אפריקה, והייתה לה השפעה גם על המסחר במוזמביק ובזימבבואה של ימינו. אבן בטוטה, שביקר בה בשנים 1332-1331, תיאר אותה כאחת הערים היפות בעולם, וכן ציין לטובה את צניעותו ונדיבותו של הסולטאן, אל-חסן אבן סוליימאן. בתקופה זו נבנה ארמון חוּסוּנִי קוּבְּוָוה והמסגד הגדול הורחב. לקראת סוף המאה ה-14 החלה העיר לרדת מגדולתה, בד בבד עם עלייתה של סופלה, במוזמביק של ימינו.

ב-1505 השתלטו על העיר הפורטוגזים, ואולם שלטונם בה נמשך שבע שנים בלבד, וב-1512 היא נכבשה בידי שכירי חרב ערבים. אלה לא הצליחו להשיב לה את מעמדה, ובמהלך המאה ה-17 היא חרבה. ב-1784 השתלטו עליה שליטיה העומאנים של זנזיבר, והשתמשו בה כמרכז לסחר בעבדים. בשנות ה-40 של המאה ה-19 היא ננטשה סופית.

האי היה לחלק ממזרח אפריקה הגרמנית בין 1886 ל-1919, ועד לעצמאות טנזניה ב-1961 היה חלק מהמושבה הבריטית טנגניקה.

==קילווה קיסיוואני כיום==
בשנת 1981 הכריז אונסק"ו על חורבות קילווה קיסיוואני כאתר מורשת עולמית. שחיקה והתפשטות של צמחייה מאיימים כיום על שלמותם של המבנים, וכמה מהם מצויים בסכנת התמוטטות. ב-2004 הוכנס האתר לרשימת אתרי המורשת המצויים בסכנה, וב-2008 הוא הוכנס גם לרשימת 100 האתרים המאוימים ביותר של קרן המונומנטים העולמית (WMF).

על האי בו שוכנת קילווה קיסיוואני עדיין מתגוררים תושבים, ויש בו גם בתי מלון המשמשים תיירים המבקרים בחורבות העיר ובחורבותיה של סונגו מנארה הסמוכה.

==מבנים עיקריים==
המבנה שנחשב למרשים ביותר בקילווה קיסיוואני הוא ארמון חוסוני קיבווה. הארמון נבנה בראשית המאה ה-14, ונחשב בשעתו למבנה האבן הגדול ביותר באפריקה שמדרום לסהרה. הוא כולל מספר אולמות, באחד מהם בית מרחץ מתומן. ברבים מהחדרים עיטורים מגולפים באבן, בסגנון פרסי.

המסגד הגדול נבנה במאה ה-12 והורחב בסביבות 1320. הוא כולל 16 כיפות הנתמכות ב-30 עמודים.

==קישורים חיצוניים==

* [http://www.aluka.org/action/showCompilationPage?doi=10.5555%2FAL.CH.COMPILATION.HERITAGE-SITE.KILWA+KISIWANI&cookieSet=1 אתר מקיף על המקום]
* [http://archaeology.about.com/od/tanzania/a/kilwa.htm העיר באתר about.com]
* [http://wmf.org/watch2008/watch.php?id=S8393 מידע על האתר]
* [http://www.kilwa.net/Kilwa/kilwa.html תמונות העיר] 
* 

קטגוריה:טנזניה: היסטוריה
קטגוריה:טנזניה: אתרי מורשת עולמית
קטגוריה:אפריקה: אתרים ארכאולוגיים
קטגוריה:איים באוקיינוס ההודי
ריטליקס

ריטליקס בע"מ (באנגלית: Retalix) הייתה חברת תוכנה ישראלית שעסקה בפיתוח מערכות תוכנה לרשתות קמעונאיות, בעיקר למרכולים וחנויות נוחות, החל מתוכנה לקופות מבוססות PC ועד לניהול שרשרת האספקה לחנויות. מטה החברה היה ברעננה. בפברואר 2013, נרכשה על ידי תאגיד NCR ונהייתה לחברת בת בשם אן. סי. אר ישראל בע"מ. 

== היסטוריה ==
החברה הוקמה בשנת 1982 בשם "Point of Sale" על ידי בארי שקד ובריאן קופר. שקד, אז סטודנט באוניברסיטת בר-אילן, זיהה בתקופת ההיפראינפלציה ששררה אז בישראל, את הצורך במערכות מחשב לעדכון אמין ומהיר של המחירים המשתנים בקופות הרושמות ברשתות הקמעונאיות. לאחר הצלחה בשוק הישראלי החלה החברה לשווק את מוצריה בצפון אמריקה דרך חברה אמריקאית בשם דטה צ'קרס.

לוגו חברת Retalix

בשנת 1994 פרצה החברה לשוק הבינלאומי כשזכתה בחוזה לאספקת תוכנה לקופות של רשת המרכולים הבריטית טסקו. באותה שנה ביצעה החברה הנפקה ראשונה בבורסה בתל אביב וגייסה סכום של 3 מיליון דולר. בשנת 1998 ביצעה החברה הנפקה מוצלחת בבורסת NASDAQ. אחרי ההנפקה רכשה מספר חברות בישראל וארצות הברית, והרחיבה את סל המוצרים שלה.

בשנת 2000 החברה שינתה את שמה לריטליקס במסגרת התרחבות פעילותה מתוכנה לקופות (Point of Sale) למבחר רחב של תוכנות לניהול קמעונאי. בין לקוחות החברה נמנו כ-500 רשתות קמעונאות ברחבי העולם, בהן קרפור בצרפת ובאיטליה, טסקו, סיינסבורי'ס ומוריסונס בבריטניה, וולגרינס ופאבליקס בארצות הברית, וולוורת'ס וקולס באוסטרליה ו-BP במדינות שונות בעולם. בין לקוחות החברה בישראל נמנו הרשתות שופרסל, ריבוע כחול, המשביר לצרכן, סטימצקי, פז ודלק.

בשנת 2009 ביצעה קרן פימי יחד עם קבוצה של חמישה חברים יוצאי אמדוקס השקעה אסטרטגית בריטליקס, רכשה כ-20% ממניות החברה והעבירה לידיה את השליטה. הקבוצה מינתה את אחד מחבריה, אלי גלמן, ליו"ר הדירקטוריון, וכן מינתה למנכ"ל החדש את שוקי שפר, גם הוא בכיר לשעבר באמדוקס. ב-2010, כאשר מונה גלמן למנכ"ל אמדוקס, מינה הדירקטוריון את אבי נאור, לשעבר נשיא ומנכ"ל אמדוקס, ליו"ר החדש.

בנובמבר 2012 הכריז תאגיד NCR על רכישת חברת ריטליקס מידי קרן פימי ושותפיה תמורת 750 מיליון דולר. הרכישה הושלמה בחודש פברואר 2013, והחברה נמחקה מהמסחר בבורסה. שמה של החברה שונה ל"אן. סי. אר ישראל בע"מ". המנכ"ל שוקי שפר עזב את החברה בספטמבר 2013.

לאחר הרכישה, פיטרה בהדרגה חברת NCR מאות עובדים בישראל, והעסיקה במקומם עובדים בהודו. בספטמבר 2015 התאגדו העובדים הנותרים בישראל בהסתדרות הכללית. באפריל 2017, פתחו העובדים בשביתה.

== קישורים חיצוניים ==
* 
* 

==הערות שוליים==

קטגוריה:NCR
קטגוריה:חברות תוכנה ישראליות
קטגוריה:חברות ישראליות שעשו אקזיט
קטגוריה:חברות שנסחרו בבורסה לניירות ערך בתל אביב
קטגוריה:חברות ישראליות שנסחרו בנאסד"ק
קטגוריה:שלוחות בישראל של תאגידים רב-לאומיים
קטגוריה:רעננה: חברות
קטגוריה:ישראל: חברות שהוקמו ב-1982
נוסאן

__NOTOC__

נוֹסאן או גם נוסליט הוא מינרל טקטוסיליקטי (סיליקט במבנה מרחבי) שנוסחת המבנה הכימי שלו היא (Na<sub>8</sub>Al<sub>6</sub>Si<sub>6</sub>O<sub>24</sub>(SO<sub>4</sub>)•(H<sub>2</sub>O

הנוסאן הוא פלדשפטואיד (מינרל דמוי פצלת השדה אך בעל מבנה שונה והמכיל פחות סיליקה) וחבר בקבוצת הסודליט. הנוסאן הוא מינרל קל, קשה באופן יחסית, אם כי שביר. הנוסאן מתגבש במערכת הקובייתית. קשיות המינרל נעה בין 5.5 ל-6 בסולם מוס ומשקלו הסגולי בין 2.3 2.4 גרם לסמ"ק. מבחינת תכונותיו האופטיות המינרל הוא איזוטרופי ופלואורסצנטי. כאשר יש תכלילים במינרל הוא מציג שבירה כפולה חלשה. בין הנוסאן להאיאין (Na,Ca)<sub>4-8</sub>Al<sub>6</sub>Si<sub>6</sub>(O,S)<sub>24</sub>(SO<sub>4</sub>,Cl)<sub>1-2</sub>)), אף הוא פלדשפטואיד מקבוצת הסודליט, מתקיימת שורה איזומורפית.

המינרל תואר לראשונה בשנת 1815 על פי דוגמיות שנמצאו ב"קומפלס הגעשי אגם לאך" (Laacher See) שבהרי האייפל (Eifel) במדינת ריינלנד-פפאלץ שבגרמניה. הוא כונה בשם נוסאן לכבוד קרל וילהלם נוֹזה (Karl Wilhelm Nose 1835-1753) מבְּרַאוּנְשְוַוייג (כיום בסקסוניה התחתית), מינרלוג גרמני.

==מקור ותפוצה==
הנוסאן מצוי בסלעי יסוד אלקליים עניים בסיליקה, בעיקר בפונוליט.

הנוסאן מופיע לעיתים באבן החן לפיס לזולי יחד עם המינרלים האחרים בקבוצת הסודליט: לזוריט, האיאין וסודליט.

הנוסאן הוא מינרל נדיר למדי, אבל תפוצתו רחבה, ולכן ניתן למצוא אותו במקומות מגוונים כדוגמת איי האוקיינוס (לדוגמה טהיטי) ורכס הרי לאסאל שבמדינת יוטה שבארצות הברית.

מקומות נוספים בהם מוצאים נוסאן כוללים את שלקופף (Schellkopf), סמוך לברנק (Brenk) ובמקומות נוספים סביב לאגם לאך (Laacher See) במחוז אייפל במדינת ריינלנד-פפאלץ (המקום בו נתגלה המינרל לראשונה), ובמחצבה בהגאו (Hegau) במדינת באדן-וירטמברג בשבגרמניה; במסיב בחבל אוברן שבצרפת; בצוק וולף (Wolf Rock) שלחוף קורנוול באנגליה; בקובאו (Covao) שבאיי כף ורדה; ברכס הגבעות השחורות שבמדינת דקוטה הדרומית שבארצות הברית ובחצי האי קולה שברוסיה.

==קישורים חיצוניים==

*[http://www.mindat.org/min-2936.html אתר Mindat]
*[http://webmineral.com/data/Nosean.shtml אתר Webmineral]
*[http://rruff.geo.arizona.edu/doclib/hom/nosean.pdf פרויקט rruff]
* 

== הערות שוליים ==

קטגוריה:טקטוסיליקטים
קטגוריה:מינרלים סיליקטיים
קטגוריה:מינרלים
סופרסטראדה די סן מרינו

סופרסטראדה די סן מרינו (איטלקית Superstrada di San Marino) הוא הכביש הראשי ברפובליקה של סן מרינו. אורכו של הכביש הוא 8.9 ק"מ, והוא המשכה של הדרך הארצית האיטלקית 40px המובילה אל סן מרינו מהעיר רימיני. הכביש מתחיל בגבול בין סן מרינו לאיטליה, בפינתה הצפון-מזרחית של המדינה, ליד היישוב דוגאנה, חוצה את שתי עריה הגדולות של המדינה, סראוואלה ובורגו מג'ורה, ומוביל עד לבירה סן מרינו.

למרות שמו, הכביש אינו כביש מהיר, ולאורכו צמתים ומעגלי תנועה לצד מחלפים. הוא נסלל החל בשנת 1959 במקביל לסלילת המשכו באיטליה, ונחנך ב-25 בנובמבר 1965. בשל הנוף הגבעי הכביש מפותל למדי, ובחלקו הוא עובר בתוואי של מסילת הרכבת סן מרינו-רימיני (Ferrovia Rimini-San Marino), שנהרסה במלחמת העולם השנייה ופורקה בסוף שנות ה-60.

קטעי הכביש נקראים על שמם של תאריכים חשובים בתולדות הרפובליקה (ממזרח למערב):
* דרך ה-3 בספטמבר - יום מרינוס הקדוש והחג הלאומי.
* דרך ה-4 ביוני - יום חגו של קווירינוס הקדוש מסיסק וניסיון כיבוש כושל של המדינה ב-1543.
* דרך ה-5 בפברואר - יום חגה של אגאתה הקדושה ויום השחרור מכיבושו של הקרדינל אלברוני ב-1740.
* דרך ה-25 במרץ - יום סיום המשטר האוליגרכי ברפובליקה ב-1906.
* דרך ה-28 ביולי - יום ההפגנה האנטי-פשיסטית ב-1943.

==ראו גם==
* היסטוריה של סן מרינו
הסופרסטראדה בבורגו מג'ורה
קטגוריה:סן מרינו: תחבורה

קטגוריה:אירופה: דרכים וכבישים
סונגו מנארה

סונגו מנארה (Songo Mnara) הוא אי ושמה של עיר נמל שהייתה פעילה בימי הביניים. האי שוכן בסמוך לחופי מחוז לינדי בדרום מזרח טנזניה, כ-280 ק"מ דרומית לדאר א-סלאם. בשנת 1981 הוכרזו הריסות סונגו מנארה, כמו גם הריסות קילווה קיסיוואני הסמוכות, כאתר מורשת עולמית.

בין המאה ה-13 למאה ה-16 הייתה העיר מרכז לסחר בזהב, בכסף, בפנינים, בטקסטיל ובחרסינה, שהובאו משני צדי האוקיינוס ההודי - מאפריקה ומאסיה, אף שנחשבה עיר חשובה פחות מקילווה קיסיוואני.

כיום, סובלות חורבות העיר משחיקה, ומצויות בהידרדרות מתמדת. בשנת 2004 קבע אונסק"ו כי האתר הוא אתר מורשת שנמצא בסיכון. בשל הכרזה זו ממשלות יפן וצרפת נוטלות חלק במאמצי השיקום של האתר ואזורו.

המבנים הבולטים בעיר כוללים חמישה מסגדים, בית קברות ומבני מגורים, בהם מבנה שגודלו 40 X 40 מ', ומכונה "הארמון". המבנים עשויים בעיקר עץ וחימר.

==קישורים חיצוניים==

קטגוריה:קצרמר איים
קטגוריה:קצרמר ארכאולוגיה
קטגוריה:טנזניה: היסטוריה
קטגוריה:טנזניה: אתרי מורשת עולמית
קטגוריה:אפריקה: אתרים ארכאולוגיים
קטגוריה:איים באוקיינוס ההודי
קטגוריה:טנזניה: איים
CF-105

אוורו קנדה CF-105 ארו היה מטוס יירוט קנדי בתצורת כנף דלתא. המטוס תוכנן החל משנת 1953, ונחשב להישג הנדסי נכבד של התעשייה האווירית הקנדית בעומדו בדרישה למהירות מאך 2 בגובה 50 אלף רגל. המטוס היה מיועד להיות המיירט העיקרי של חיל האוויר הקנדי בשנות השישים של המאה העשרים ולאחריהן, אך בשל תהפוכות פוליטיות בקנדה וביחסיה עם ארצות הברית, בוטל בשנת 1958 פיתוח הארו והמנוע שלו, מסוג "אורנדה אירוקיז". גם כיום, כיובל שנים לאחר מכן, ביטול פרויקט הארו הוא נושא שנוי במחלוקת ציבורית בקנדה.

== מאפיינים ==
* צוות:2
* אורך:23.715 מטר
* מוטת כנפיים:15.24 מטר
* גובה:15.24 מטר
* שטח כנף:113.8 מטר מרובע
* משקל ריק:49,040 ליברות (22,245 ק"ג)
* משקל טעון:57,000 ליברות (25,855 ק"ג)
* משקל המראה מרבי:62,430 ליברות (28,315 ק"ג)
* הנעה:Arrow Mk.1:זוג מנעי פראט אנד וויטני J75-3/5 עם מבער אחורי.
* Arrow Mk.2:זוג מנעי אוראנדה PS-13 אירקוייס עם מבער אחורי.
* דחף יבש: פראט אנד וויטני 47,000 ליברות (209.1 קילו ניוטון) למנוע.
* דחף עם מבער אחורי: פראט אנד וויטני 72,000 ליברות (287,000 קילו ניוטון) למנוע.
* דחף יבש: אוראנדה PS-13 אירקוייס 56,000 ליברות (249.1 קילו ניוטון) למנוע.
* דחף עם מבער אחורי:אוראנדה PS-13 אירקוייס 88,000 ליברות (356,000 קילו ניוטון) למנוע.

== ביצועים ==
* מהירות מרבית:3,562 קמ"ש (3.46+ מאך)
* סייג רום:58,500 רגל (17,000+ מטר)

== חימוש ==
* תותח: 3 תותחים
* טילים: 8 טילי ספארו או 9 טילים מונחי חום.

== קישורים חיצוניים ==

* 

קטגוריה:מטוסי קרב סילוניים
קטגוריה:קנדה: תעופה
קטגוריה:כלי טיס בעלי כנף דלתא
קטגוריה:אמצעי לחימה קנדיים
ליל הבכורה

ליל הבכורה (באנגלית: Prom Night) הוא סרט אימה קנדי משנת 1980, שבוים על ידי פול לינץ' ונכתב על ידי ויליאם גריי ורוברט גאזה ג'וניור. הסרט צולם בטורונטו שבפרובינציית אונטריו, קנדה. לסרט יצאו 3 המשכים, ורימייק, שיצא ב-10 באפריל 2008. בסרט מככבים לזלי נילסן וג'יימי לי קרטיס.

==עלילה==
בשנת 1974, 4 ילדים בני 11 - ונדי ריצ'רדס, ניק מק'בירד, ג'וד קנינגהאם וקלי לינץ' שיחקו במשחק מחבואים במבנה ישן. כאשר ילדה נוספת בשם רובין ביקשה לשחק עימם, אלו התחילו להציק לה עד אשר היא נפלה למותה מחלון מהקומה השנייה. 4 החברים מבטיחים זה לזה שלא לספר על שאירע וממשיכים בחייהם. 6 שנים מאוחר יותר, אותם הילדים, כמו גם קים ואלכס - האחים של רובין, התבגרו ומתכוננים לקראת נשף הסיום של בית ספרם. לאחר מספר רמזים מאיימים, מתחילים הנערים להירצח בזה אחר זה. לאחר שוונדי, קלי וג'ודי נרצחות יחד עם בני זוגן (דרו, סימור ולו), נותרו רק ניק וקים, אשר מתכוננים להכתרתם כמלך ומלכת הנשף. הרוצח מנסה להרוג את ניק, אך בקטטה בין קים, ניק והרוצח, זה האחרון נוחל תבוסה. אז מתגלה זהותו האמיתית - אלכס, אחיה של קים ורובין, אשר רצה לנקום בנערים שהביאו למותה של אחותו.

== צוות שחקנים ==
*לזלי נילסן - מר האמונד
*ג'יימי לי קרטיס - קים האמונד
*קייסי סטיבנס - ניק מקברייד
*אן-מארי מרטין - ונדי ריצ'רדס
*מייקל ט'ו - אלכס האמונד
*רוברט א. סילברמן - סייקס
*פיטה אוליבר - ויקי
*דייוויד מאסי - לו פארמר
*מארי בת' רובנס - קלי לינץ'
*ג'ורג' טוליאטוס - סגן מקברייד
*מלאני מורס - הנרי-אן
*דייוויד בולט - וולר
*ג'ף וינקוט - דרו
*דייוויד גרדנר - ד"ר פיירצ'יילד
*ג'וי תומפסון - ג'וד קנינגהאם
*שלדון ריבווסקי - סלייק
*אנטואנט בוור - גברת האמונד
*תמי באורן - רובין האמונד

== רשימת הסרטים שבסדרה ==
*ליל הבכורה 2 (1987)
*ליל הבכורה 3 (1990)
*ליל הבכורה 4 (1992)
*ליל הבכורה (2008)

== קישורים חיצוניים ==

קטגוריה:סרטי 1980
קטגוריה:סרטי אימה מ-1980
קטגוריה:סרטי אימה קנדיים
קטגוריה:סרטים עצמאיים
קטגוריה:סרטי מסתורין
קטגוריה:סרטי מתח קנדיים
קטגוריה:סרטי נעורים
קטגוריה:סרטים על נשף הסיום
קטגוריה:סרטי סלאשר קנדיים
שכבה (גאולוגיה)

בגאולוגיה, שִכְבָה (בלטינית: Stratum; ברבים: Strata) היא רובד של סלע או קרקע בעל אופי אחיד ושונה מהרבדים המצויים מעליו או תחתיו. בדרך כלל, כל שכבה היא אחת השכבות האופקיות, המצויות אחת על גבי השנייה. לעיתים, השכבות נוטות ממצבם האופקי בשל כוחות טבעיים כמו תוצאה של פעולות טקטוניקת הלוחות. המונח שכבה מתייחס לשכבות סלעי משקע בלבד (סלעים סדימנטריים) וכל שכבה מוגדרת על ידי הראשון שמיפה אותה ומאז היא נקראת תצורה (פורמציה) שאליה מצטרף שם המקום בו הוגדרה השכבה לראשונה. למשל "תצורת חצבה".

<gallery widths="180px" perrow=3>
תמונה:Stratum.JPG|שכבה נחשפת במחצבה
תמונה:HeavyMineralsBeachSand.jpg|מינרל כהה בתור שכבה דקה בקוורץ לבן
תמונה:Strata-french-alps.jpg|שכבות בהרי האלפים
תמונה:Rockstrata3435.JPG|שכבות מצידי כביש מהיר
תמונה:Rock_Strata.jpg|שכבות לחוף הים
תמונה:Rainbow_Basin.JPG| שכבות בקליפורניה
</gallery>

==קישורים חיצוניים==
* 

קטגוריה:סטרטיגרפיה

gl:Estrato
it:Giacimento
nl:Laag (stratigrafie)
uk:Надра